സഞ്ചാരികളേ, മലപ്പുറം നിങ്ങളെ കാത്തിരിക്കുന്നു മാസങ്ങളോളം അടച്ചിട്ട ടൂറിസം കേന്ദ്രങ്ങള് ഉണര്ന്നെങ്കിലും സഞ്ചാരികളുടെ വരവ് നന്നേ കുറവാണ്. നൂറുകണക്കിന് കച്ചവടക്കാരും പെട്ടിക്കടക്കാരും ഓട്ടോ ഡ്രൈവര്മാരും ഉള്പ്പെടെ അവരെ കാത്തിരിക്കുന്നു. കോട്ടക്കുന്ന്, കടലുണ്ടി പക്ഷിസങ്കേതം, കേരളാംകുണ്ട് വെള്ളച്ചാട്ടം, നെടുങ്കയം, അരിമ്ബ്ര ഹില്സ്, ആഢ്യന്പാറ, പൊന്നാനി ബിയ്യം കായല് എന്നിവ ജില്ലയിലെ പ്രധാന വിനോദസഞ്ചാര കേന്ദ്രങ്ങളാണ്. കോവിഡ് മാനദണ്ഡങ്ങള് പാലിച്ചാണ് പ്രവേശനം. ജില്ലയിലെ പ്രധാന വിനോദസഞ്ചാര കേന്ദ്രങ്ങളിലൂടെ ഒരു യാത്ര...ജില്ല ആസ്ഥാനത്തെ കോട്ടക്കുന്ന് ജില്ല ആസ്ഥാനത്ത് നഗരത്തിെന്റ ഹൃദയഭാഗത്ത് സ്ഥിതി ചെയ്യുന്ന വിനോദസഞ്ചാര കേന്ദ്രമാണ് കോട്ടക്കുന്ന്. കുന്നിന് മുകളില് വിശാലമായ നടപ്പാതയും പൂന്തോട്ടവും കുട്ടികള്ക്ക് കളിക്കാന് സൗകര്യവും. ജില്ലയിലെ ഏറ്റവുമധികം വിനോദസഞ്ചാരികള് എത്തുന്ന കേന്ദ്രമാണ്. സന്ദര്ശകരെ ആകര്ഷിക്കുന്ന ടൗണ് ഹാളും ആര്ട്ട് ഗാലറിയും ഇരിപ്പിടങ്ങളുമുണ്ട്. മലപ്പുറം ടൗണില് മഞ്ചേരി റോഡില്നിന്ന് ഇടതുവശത്തേക്കുള്ള ആദ്യ റോഡുതന്നെ ഈ ടൂറിസ്റ്റ് കേന്ദ്രത്തിലേക്കാണ്. കുട്ടികള്ക്ക് ഉള്പ്പെടെ എല്ലാ പാര്ക്കുകളും തുറന്നിട്ടുണ്ട്. ഞായര്, ശനി ദിവസങ്ങളില് 5000ന് മുകളില് എത്തുന്നുണ്ട്. മറ്റു ദിവസങ്ങളില് ആയിരത്തോളം പേരും. കൊടികുത്തിമല: വിനോദസഞ്ചാരികളുടെ പറുദീസതാഴെക്കോട് പഞ്ചായത്തിെന്റ വടക്കേ അറ്റത്ത് പ്രകൃതിരമണീയമായ സ്ഥലമാണ് അമ്മിനിക്കാടന് മലനിരകളില് സ്ഥിതി ചെയ്യുന്ന കൊടികുത്തിമല. സമുദ്രനിരപ്പില്നിന്ന് 522 മീറ്റര് ഉയരമുണ്ട് ഈ മലക്ക്. ചുറ്റുമുള്ള പ്രദേശം കാണാന് ഇവിടെ മൂന്നുനിലയുള്ള ഒരു ഗോപുരവുമുണ്ട്. കോഴിക്കോട്പാലക്കാട് ദേശീയപാതയില് പെരിന്തല്മണ്ണ ഭാഗത്തുനിന്ന് മണ്ണാര്ക്കാട് റോഡിലൂടെ ഏഴു കിലോമീറ്റര് സഞ്ചരിച്ച് അമ്മിനിക്കാട്ടുനിന്നും ഇടത്തോട്ട് അഞ്ച് കിലോമീറ്ററോളം സഞ്ചരിച്ചാല് കൊടികുത്തിമലയില് എത്താം. ഉയരത്തിലുള്ള പുല്മേടും വേഗത്തില് മാറുന്ന അന്തരീക്ഷവുമാണ് ഇവിടത്തെ പ്രത്യേകത. മലമുകളിലെ 91 ഹെക്ടര് പുല്മേട് വനം വകുപ്പിേന്റതാണ്. ഇവിടത്തെ 70 ഏക്കറോളം സ്ഥലം വിവിധ പദ്ധതികള്ക്കായി ടൂറിസം വകുപ്പ് നീക്കിെവച്ചിട്ടുണ്ട്. മുതിര്ന്നവര്ക്ക് 40 രൂപയും കുട്ടികള്ക്ക് 20 രൂപയുമാണ് പ്രവേശന ഫീസ്. പ്രകൃതി സൗന്ദര്യത്തിെന്റ നെടുങ്കയം സംസ്ഥാനത്തെ 18ാമത് വന്യജീവി സങ്കേതമായ കരിമ്ബുഴ സ്ഥിതി ചെയ്യുന്ന പ്രദേശമാണ് നെടുങ്കയം. നിലമ്ബൂരില്നിന്ന് 18 കിലോമീറ്റര് അകലെയുള്ള നെടുങ്കയം മഴക്കാടുകളാല് സമൃദ്ധമാണ്. നിത്യഹരിത വനപ്രദേശമായ ഇവിടത്തെ പ്രകൃതിഭംഗിയും ബ്രിട്ടീഷ് ചരിത്ര സംഭവങ്ങളുമാണ് പ്രധാനമായും സഞ്ചാരികളെ ആകര്ഷിക്കുന്നത്. പണ്ടുകാലങ്ങളില് ആനയെ പിടിക്കാനായി ഒരുക്കിയിരുന്ന വാരിക്കുഴികളും ആനപ്പന്തികളുമൊക്കെ സഞ്ചാരികള്ക്ക് ഇവിടെ കാണാനാവും. കരിമ്ബുഴക്കും ചെറുപ്പുഴക്കും കുറുകെ ബ്രിട്ടീഷുകാര് നിര്മിച്ച രണ്ടു ഗര്ഡര് പാലങ്ങള് ഏറെ ആകര്ഷകങ്ങളാണ്. ഒരാള്ക്ക് 40 രൂപയാണ് പ്രവേശന ഫീസ്. കടല് മടിത്തട്ടിലെ തൂവല്ത്തീരം ജില്ലയിലെ കടല്ത്തീരത്തെ പ്രധാന വിനോദ കേന്ദ്രമാണ് താനൂര് ഒട്ടുംപുറം തൂവല്ത്തീരം ബീച്ച്. അറേബ്യന് കടലും പൂരപ്പുഴയും കൂടിച്ചേരുന്ന ഇടമാണ് വിനോദസഞ്ചാര കേന്ദ്രമായ തൂവല്ത്തീരം. കുട്ടികള്ക്ക് കളിക്കാന് പാര്ക്ക് ഒരുക്കിയിട്ടുണ്ട്. വിശാലമായ കടല്ത്തീരമാണ് പ്രധാന ആകര്ഷണം. കടല്ത്തീരത്തെ തെങ്ങിന്തോപ്പില് നടപ്പാത സൗകര്യവുമുണ്ട്. സൂര്യാസ്തമയങ്ങളില് സ്വര്ണനിറത്തില് മുങ്ങിയ കടല് വീക്ഷിക്കാന് നൂറുകണക്കിന് പേര് ഇവിടെ കുടുംബസമേതം ദിവസവും എത്തുന്നു. പരപ്പനങ്ങാടിയില്നിന്ന് ആറു കിലോമീറ്ററും താനൂരില്നിന്ന് അഞ്ച് കിലോമീറ്ററും ദൂരമുണ്ട്. ചെരണി ടൂറിസം പാര്ക് മഞ്ചേരി നഗരസഭയിലെ ഏക ടൂറിസം കേന്ദ്രമാണിത്. മഞ്ചേരിനെല്ലിപ്പറമ്ബില്നിന്ന് 500 മീറ്റര് മാത്രം മതി സ്ഥലത്തെത്താന്. കുട്ടികള്ക്ക് ചെറിയ തോതില് ഉല്ലസിക്കാനുള്ള റെയ്ഡുകളുണ്ട്. ഓപണ് സ്റ്റേജ് ഉണ്ടെങ്കിലും പരിപാടികള് ഒന്നും നടക്കാറില്ല. പ്രവേശനം സൗജന്യമാണ്. കോടമഞ്ഞില് പുതഞ്ഞ ചേരിയം മലകോടമഞ്ഞ് പുതച്ചുറങ്ങുന്ന പച്ചപ്പണിഞ്ഞ കുന്നുകളും വയലുകളും നിറഞ്ഞ പ്രകൃതിസൗന്ദര്യംകൊണ്ട് അനുഗ്രഹിച്ച സ്ഥലമാണ് ചേരിയം മല. ജനത്തിരക്കും അപകട സാധ്യതകളും മൂലം ഈ പ്രദേശങ്ങളിലേക്ക് കുമാരഗിരി എസ്റ്റേറ്റ് ഉടമകള് പ്രവേശന വിലക്ക് ഏര്പ്പെടുത്തിയിരുന്നു. പടിഞ്ഞാറുഭാഗത്ത് പ്രകൃതിസൗന്ദര്യംകൊണ്ട് അനുഗൃഹീതമായ കുരങ്ങന്ചോല, പന്തലൂര് മല, കിഴക്ക് പൂക്കോടന് മല എന്നിവ സ്ഥിതി ചെയ്യുന്നു. പൂക്കോടന് മലയുടെ മുകളില്നിന്ന് പശ്ചിമഘട്ട മലനിരകളുടെ വിസ്മയക്കാഴ്ചകളും അതിനോട് ചേര്ന്ന ചെമ്ബന്മലയുടെ കാഴ്ചകളും ഏറ്റവും ഉയരത്തില് നില്ക്കുന്ന കൊടികുത്തിക്കല്ലില് നിന്നുള്ള വിസ്മയക്കാഴ്ചകളും കാണാം. സമുദ്ര നിരപ്പില്നിന്ന് 1800ഓളം അടി ഉയരത്തില് സ്ഥിതി ചെയ്യുന്ന കൊടികുത്തികല്ലില് നിന്നാല് അറബിക്കടല് വരെ കാണാം. മഞ്ചേരിപെരിന്തല്മണ്ണ റൂട്ടില് മങ്കട ഗ്രാമപഞ്ചായത്തിലെ ആയിരനാഴിപ്പടി, കടന്നമണ്ണ, വേരുമ്ബിലാക്കല് മങ്കട എന്നീ ഭാഗങ്ങളില് നിന്നെല്ലാം ചേരിയം മലയിലേക്ക് റോഡു വഴി എത്താം.കടലുണ്ടിവള്ളിക്കുന്ന് കമ്യൂണിറ്റി റിസര്വില് തോണി യാത്ര ചെയ്യുന്ന വിനോദസഞ്ചാരികള്തലയുയര്ത്തി നിലമ്ബൂര് തേക്ക് മ്യൂസിയംലോകഭൂപടത്തില് ജില്ലക്ക് ഇടം നേടിക്കൊടുത്ത വിനോദസഞ്ചാര കേന്ദ്രമാണ് നിലമ്ബൂര് തേക്ക് മ്യൂസിയം. നിലമ്ബൂര് ടൗണില്നിന്ന് ഉൗട്ടി റോഡിലൂടെ നാലു കിലോമീറ്റര് സഞ്ചരിച്ചാല് ഇവിടെ എത്താം. ലോകത്തിലെ ഏറ്റവും പഴക്കമുള്ള തേക്ക് നിലമ്ബൂരിലാണുള്ളത്. കേരള ഫോറസ്റ്റ് റിസര്ച് ഇന്സ്റ്റിറ്റ്യൂട്ടിന് കീഴിലാണ് മ്യൂസിയം പ്രവര്ത്തിക്കുന്നത്. തേക്കുകളുമായി ബന്ധപ്പെട്ട ചരിത്രം, ആവാസവ്യവസ്ഥ, തേക്കിെന്റ ഉപയോഗങ്ങള്, പഠനങ്ങള് തുടങ്ങി അനേകം വിഷയങ്ങളിലുള്ള ചാര്ട്ടുകളും ചിത്രങ്ങളും ദൃശ്യസംവിധാനങ്ങളും മ്യൂസിയത്തിലുണ്ട്. ഇളം കാറ്റേകി ബിയ്യം കായല് പൊന്നാനി ബിയ്യം കായലോരം കോവിഡ് മൂലം അടച്ചിട്ടിരുന്നെങ്കിലും നിയന്ത്രണങ്ങള് നീക്കിയതോടെ സഞ്ചാരികള് എത്തിത്തുടങ്ങിയിട്ടുണ്ട്. കായല് തീരത്തുള്ള വിശ്രമകേന്ദ്രം വിനോദസഞ്ചാരികള്ക്ക് സുഖകരമായ താമസമൊരുക്കുന്നു. മാറഞ്ചേരിയെയും പൊന്നാനി നഗരസഭയെയും ബന്ധിപ്പിക്കുന്ന ബിയ്യം കായലിന് കുറുകെയുള്ള തൂക്കുപാലം, ബോട്ടിങ് സൗകര്യം ഇവയെല്ലാം ഇവിടത്തെ ടൂറിസ്റ്റ് കേന്ദ്രത്തില് ഒരുക്കിയിട്ടുണ്ട്. കുട്ടികളുടെ പാര്ക്ക്, ആംഫി തിയറ്റര്, ബോട്ടുജെട്ടി, നടപ്പാത, മേല്ക്കൂര, പാര്ക്കിങ് സൗകര്യം, ഫിഷിങ് ഡെക്ക്, വാച്ച് ടവര്, പ്രകാശ സംവിധാനം എന്നീ പുതിയ പദ്ധതികളും ബ്രിഡ്ജിനോടനുബന്ധിച്ച് ആവിഷ്കരിച്ചിട്ടുണ്ട്. ദേശാടനപ്പക്ഷികളുടെ ലോകം കടലുണ്ടി വള്ളിക്കുന്ന് കമ്യൂണിറ്റി റിസര്വ് ദേശാടനപ്പക്ഷികളുടെ േലാകമാണ്. കടലുണ്ടിപ്പുഴയിലൂടെയുള്ള തോണി യാത്ര ഉള്പ്പെടെയുള്ള ടൂറിസം പ്രവര്ത്തനങ്ങള് ഒരുക്കിയിട്ടുണ്ട്. തോണിയിലേറി യാത്ര ചെയ്യാനും പുഴവിഭവങ്ങള് കൊണ്ടുണ്ടാക്കിയ ഭക്ഷണങ്ങള് കഴിക്കാനും നിരവധി ആളുകള് വന്നുപോവുന്നുണ്ട്. യന്ത്രവത്കൃത വള്ളങ്ങള് ഉപയോഗിക്കാന് പടില്ലാത്തതിനാല് കഴുക്കോല്, തുഴ എന്നിവ ഉപയോഗിച്ചാണ് തോണി യാത്ര. നാല് ഹോം സ്റ്റേകളാണ് നിലവില് ഇവിടെയുള്ളത്. പുഴയിലൂടെയുള്ള യാത്രക്കായി 10 തോണികളാണ് വള്ളിക്കുന്ന്, കടലുണ്ടി പഞ്ചായത്തുകളിലായുള്ളത്. ജലധാരകളുടെ ഊര്ങ്ങാട്ടിരി ഊര്ങ്ങാട്ടിരി ഗ്രാമപഞ്ചായത്തില് തോണിപ്പാറ, കൊടുംപ്പുഴ, കൂരംകല്ല് എന്നീ വെള്ളച്ചാട്ടങ്ങള് സ്ഥിതി ചെയ്യുന്നു. വനത്തില്നിന്ന് കാട്ടരുവികള് ഉല്ഭവിച്ച് ഒഴുകിയെത്തുന്നത് വിനോദസഞ്ചാരിയുടെയും മനം കുളിര്ക്കുന്ന കാഴ്ചയാണ്.